Komission asetus (EY) N:o 2417/94, annettu 5 päivänä lokakuuta 1994, tarjouskilpailujen avaamisesta karitsojen ruhojen ja puoliruhojen yksityisen varastoinnin tuen vahvistamiseksi



Virallinen lehti nro L 258 , 06/10/1994 s. 0013 - 0013

Suomenk. erityispainos Alue 3 Nide 61 s. 0103

Ruotsink. erityispainos Alue 3 Nide 61 s. 0103



KOMISSION ASETUS (EY) N:o 2417/94, annettu 5 päivänä lokakuuta 1994, tarjouskilpailujen avaamisesta karitsojen ruhojen ja puoliruhojen yksityisen varastoinnin tuen vahvistamiseksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89(1), sellaisena kuin se on viimeksi muutettuna asetuksella (EY) N:o 1886/94(2), ja erityisesti sen 7 artiklan 2 kohdan, sekä katsoo, että yksityisen varastoinnin tuen myöntämisen yksityiskohtaisista soveltamissäännöistä lampaan- ja vuohenliha-alalla 28 päivänä marraskuuta 1990 annetussa komission asetuksessa (ETY) N:o 3446/90(3), sellaisena kuin se on viimeksi muutettuna asetuksella (EY) N:o 3533/93(4), säädetään erityisesti tarjouskilpailuja koskevista yksityiskohtaisista säännöistä, yksityisen varastoinnin tuen myöntämisen erityisistä edellytyksistä lampaan- ja naudanliha-alalla 28 päivänä marraskuuta 1990 annetussa komission asetuksessa (ETY) N:o 3447/90(5), sellaisena kuin se on viimeksi muutettuna asetuksella (ETY) N:o 1258/91(6), säädetään erityisesti vähimmäismääristä, joista tarjous voidaan esittää, asetuksen (ETY) N:o 3013/89 7 artiklan 2 kohtaa sovellettaessa voidaan tarjouskilpailumenettely avata yksityisen varastoinnin tuen myöntämiseksi; yhteisön markkinatilanteen huomioon ottaen on osoittautunut tarpeelliseksi päättää tämän menettelyn avaamisesta, edellä mainitussa artiklassa säädetään näiden toimenpiteiden toteuttamisesta kunkin hinnanmäärittelyalueen tilanteen mukaan; tämän seurauksena on aiheellista avata erilliset tarjouskilpailut kullakin alueella, jolla edellytykset toteutuvat, ja tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Avataan tarjouskilpailut Tanskassa, Ranskassa, Irlannissa, Alankomaissa, Yhdistyneessä kuningaskunnassa ja Pohjois-Irlannissa karitsojen ruhojen ja puoliruhojen yksityisen varastoinnin tuen myöntämiseksi. Jollei asetuksen (ETY) N:o 3447/90 säännöksistä muuta johdu, tarjoukset voidaan tehdä kyseisten jäsenvaltioiden interventioelimille. 2 artikla Tarjoukset on esitettävä toimivaltaiselle interventioelimelle viimeistään 14 päivänä lokakuuta 1994 kello 14. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä lokakuuta 1994. Komission puolesta René STEICHEN Komission jäsen (1) EYVL N:o L 289, 7.10.1989, s. 1 (2) EYVL N:o L 197, 30.7.1994, s. 30 (3) EYVL N:o L 333, 30.11.1990, s. 39 (4) EYVL N:o L 321, 23.12.1993, s. 9 (5) EYVL N:o L 333, 30.11.1990, s. 46 (6) EYVL N:o L 120, 15.5.1991, s. 15